I PRIEDAS
PREPARATO CHARAKTERISTIKŲ SANTRAUKA
1.
VAISTINIO PREPARATO PAVADINIMAS
Onbrez Breezhaler 150 mikrogramų įkvepiamieji milteliai (kietosios kapsulės)
2.
kokybinė ir kiekybinė sudėtis
Kiekvienoje kapsulėje yra indakaterolio maleato, atitinkančio 150 mikrogramų indakaterolio.

Pro Onbrez Breezhaler inhaliatoriaus kandiklį išeinanti indakaterolio dozė (indakaterolio maleato pavidalu) yra 120 mikrogramų.

Pagalbinės medžiagos:

Kiekvienoje kapsulėje yra 24,8 mg laktozės.

Visos pagalbinės medžiagos išvardytos 6.1 skyriuje.

3.
FARMACINĖ forma
Įkvepiamieji milteliai (kietoji kapsulė)
Skaidrios bespalvės kapsulės, kuriose yra baltų miltelių. Ant kapsulių virš juodos juostos yra įspaustas juodas ženklas „IDL 150“, o žemiau jos - juodas kompanijos prekės ženklas ([image: image1.png])



).

4.
klinikinĖ informacija
4.1
Terapinės indikacijos
Onbrez Breezhaler vartojama palaikomajam bronchus plečiančiam lėtine obstrukcine plaučių liga (LOPL) sergančių pacientų kvėpavimo takų obstrukcijos gydymui.

4.2
Dozavimas ir vartojimo metodas
Dozavimas
Rekomenduojama kartą per parą Onbrez Breezhaler inhaliatoriumi inhaliuojama dozė yra viena 150 mikrogramų kapsulė. Dozė gali būti didinama tik gydytojo nurodymu.

Nustatyta, kad kartą per parą Onbrez Breezhaler inhaliatoriumi inhaliuojama viena 300 mikrogramų kapsulė sukelia papildomą palankų klinikinį poveikį dusuliui (ypač sunkia LOPL sergantiems ligoniams). Didžiausia kartą per parą vartojama paros dozė yra 300 mikrogramų.

Onbrez Breezhaler būtina vartoti kasdien tokiu pat metu.

Jei dozė praleidžiama, kita dozė turi būti vartojama kitą dieną įprastu laiku.

Senyvi žmonės
Senstant didžiausia koncentracija plazmoje bei bendroji sisteminė ekspozicija didėja, tačiau senyviems pacientams dozės koreguoti nereikia.

Vaikų populiacija
Onbrez Breezhaler nėra skirtas vaikų populiacijai (vaikams jaunesniems kaip 18 metų).

Kepenų funkcijos sutrikimas

Jei yra lengvas ar vidutinio sunkumo kepenų funkcijos sutrikimas, dozės koreguoti nereikia. Duomenų apie Onbrez Breezhaler vartojimą pacientams, kuriems yra sunkus kepenų funkcijos sutrikimas, nėra.
Inkstų funkcijos sutrikimas

Pacientams, kurių inkstų funkcija sutrikusi, dozės koreguoti nereikia.
Vartojimo metodas
Tik įkvėpti.

Onbrez Breezhaler kapsulių galima vartoti tik naudojant Onbrez Breezhaler inhaliatorių (žr. 6.6 skyrių).

Onbrez Breezhaler kapsulių negalima nuryti.

4.3
Kontraindikacijos
Padidėjęs jautrumas veikliajai, laktozei arba bet kuriai 6.1 skyriuje nurodytai pagalbinei medžiagai.

4.4
Specialūs įspėjimai ir atsargumo priemonės
Astma
Onbrez Breezhaler negalima vartoti astmai gydyti, kadangi duomenų apie ilgalaikio astmos gydymo Onbrez Breezhaler baigtis nėra.

Padidėjusio jautrumo reakcijos

Gauta pranešimų apie po Onbrez Breezhaler vartojimo staiga pasireiškusias ūmines padidėjusio jautrumo reakcijas. Jeigu pasireiškia alerginių reakcijų požymių (ypač apsunkintas kvėpavimas ar rijimas, liežuvio, lūpų ir veido pabrinkimas, dilgėlinė, odos išbėrimas), reikia nedelsiant nutraukti Onbrez Breezhaler vartojimą ir pradėti kitokį gydymą.
Paradoksinis bronchų spazmas

Onbrez Breezhaler vartojimas, kaip ir bet koks inhaliuojamasis gydymas, gali sukelti paradoksinį bronchų spazmą, kuris gali būti pavojingas gyvybei. Jei pasireiškia paradoksinis bronchų spazmas, būtina nedelsiant nutraukti Onbrez Breezhaler vartojimą ir pradėti alternatyvų gydymą.

Ligos pasunkėjimas

Onbrez Breezhaler netinka ūminiam bronchų spazmo epizodui gydyti, t. y. skubiai pagalbai teikti. Jei gydymo Onbrez Breezhaler metu LOPL pasunkėja, būtina iš naujo įvertinti paciento būklę bei LOPL gydymą. Negalima skirti didesnės kaip maksimalios, t. y. 300 mikrogramų, Onbrez Breezhaler paros dozės.

Sisteminis poveikis

Nors rekomenduojamos Onbrez Breezhaler dozės kliniškai reikšmingo poveikio širdies ir kraujagyslių sistemai paprastai nesukelia, indakaterolio, kaip ir kitų beta2 adrenerginių receptorių agonistų, pacientams, sergantiems širdies ir kraujagyslių sistemos ligomis (vainikinių arterijų liga, ūmiu miokardo infarktu, širdies aritmija, hipertenzija), traukuliais pasireiškiančiomis ligomis, tireotoksikoze, bei ligoniams, kurių reakcija į beta2 adrenerginių receptorių agonistus būna neįprasta, būtina skirti atsargiai.

Poveikis širdies ir kraujagyslių sistemai
Indakaterolis, kaip ir kiti beta2 adrenerginių receptorių agonistai, kai kuriems pacientams gali sukelti kliniškai reikšmingą poveikį širdies ir kraujagyslių sistemai: gali didėti širdies susitraukimų dažnis, kraujospūdis ir (arba) atsirasti kitokių simptomų. Jei toks poveikis pasireiškia, gydymą šiuo vaistiniu preparatu reikia nutraukti. Be to, gauta duomenų, kad beta2 adrenerginių receptorių agonistai sukelia pokyčių elektrokardiogramoje (EKG), pvz., T bangos sumažėjimą bei ST segmento nusileidimą, tačiau klinikinė tokio poveikio reikšmė nežinoma.

Klinikinių tyrimu metu rekomenduojamomis gydomosiomis dozėmis vartojamas Onbrez Breezhaler poveikio QTc intervalo kliniškai reikšmingai neilgino (žr. 5.1 skyrių).

Hipokalemija

Beta2 adrenerginių receptorių agonistai kai kuriems pacientams gali sukelti reikšmingą hipokalemiją, kuri gali sukelti nepageidaujamą poveikį širdies ir kraujagyslių sistemai. Kalio koncentracija serume paprastai sumažėja laikinai, papildomai kalio preparatų vartoti nereikia. Sunkia LOPL sergantiems ligoniams hipokalemiją gali sustiprinti hipoksija ir kiti kartu vartojami vaistiniai preparatai (žr. 4.5 skyrių), todėl tokiems pacientams širdies ritmo sutrikimo atsiradimo rizika gali padidėti.

Hiperglikemija

Didelės beta2 adrenerginių receptorių agonistų dozės inhaliacija gali didinti gliukozės koncentraciją plazmoje. Cukriniu diabetu sergantį ligonį pradėjus gydyti Onbrez Breezhaler, būtina dažniau tirti gliukozės koncentraciją plazmoje.

Klinikinių tyrimų metu vartojant rekomenduojamas Onbrez Breezhaler dozes, kliniškai svarbus gliukozės koncentracijos kraujyje pokytis atsirado 1‑2% daugiau, nei vartojant placebo. Onbrez Breezhaler poveikis pacientams, sergantiems gerai nekontroliuojamu cukriniu diabetu, netirtas.

4.5
Sąveika su kitais vaistiniais preparatais ir kitokia sąveika
Simpatikomimetinį poveikį sukeliantys preparatai

Kartu vartojami kitokie simpatikomimetinį poveikį sukeliantys preparatai (vien jie ar kaip dalis kombinuotojo gydymo) gali stiprinti nepageidaujamą Onbrez Breezhaler poveikį.

Onbrez Breezhaler negalima vartoti kartu su kitais ilgai veikiančiais beta2 adrenerginių receptorių agonistais arba vaistiniais preparatais, kurių sudėtyje yra ilgai veikiančių beta2 adrenerginių receptorių agonistų.

Hipokalemiją sukeliantis gydymas

Kartu vartojami hipokalemiją sukeliantys preparatai (metilksantino dariniai, steroidai ir kalio organizme nesulaikantys diuretikai) gali stiprinti galimą hipokalemiją sukeliantį beta2 adrenerginių receptorių agonistų poveikį, todėl šių preparatų kartu reikia skirti atsargiai (žr. 4.4 skyrių).

Beta adrenerginių receptorių blokatoriai

Beta adrenerginių receptorių blokatoriai gali silpninti arba neutralizuoti beta2 adrenerginių receptorių agonistų poveikį. Dėl šios priežasties indakaterolio vartoti kartu su beta adrenerginių receptorių blokatoriais, įskaitant akių lašus, negalima, nebent yra papildomų priežasčių, dėl ko šių preparatų vartoti reikia. Jei toks gydymas būtinas, rekomenduojama skirti kardioselektyvaus poveikio beta adrenerginių receptorių blokatorių, tačiau ir jų būtina skirti atsargiai.

Metabolinė ir su pernešikliais susijusi sąveika

Svarbiausių indakaterolio klirensą lemiančių medžiagų CYP3A4 ir P-glikoproteino (P-gp) slopinimas didina sisteminę indakaterolio ekspoziciją iki dviejų kartų. Toks sąveikos sukeltas ekspozicijos padidėjimas nesukelia jokių su saugumu susijusių problemų (tai nustatyta tyrimų metu, kai ne ilgiau kaip vienerius metus vartotos Onbrez Breezhaler dozės, rekomenduojamas gydomąsias dozes viršijančios iki dviejų kartų).

Duomenų apie indakaterolio ir kitų kartu vartojamų vaistinių preparatų sąveiką negauta. In vitro tyrimų metu nustatyta, kad jeigu sisteminė ekspozicija yra tokia, kokia būna preparato vartojant klinikinėje praktikoje, indakaterolio metabolinę sąveiką galintis sukelti poveikis būna nereikšmingas.

4.6
Vaisingumas, nėštumo ir žindymo laikotarpis
Nėštumas
Duomenų apie indakaterolio vartojimą nėštumo metu nėra. Tyrimai su gyvūnais tiesioginio ar netiesioginio kenksmingo toksinio poveikio reprodukcijai, esant tinkamai klinikinei preparato ekspozicijai, neparodė (žr. 5.3 skyrių). Indakaterolis, kaip ir kiti beta2 adrenerginių receptorių agonistai, gali atpalaiduoti lygiuosius gimdos raumenis bei slopinti gimdymą. Onbrez Breezhaler gali būti vartojamas nėštumo metu tik tuomet, jei laukiama nauda viršija galimą riziką.

Žindymas
Nežinoma ar indakaterolis/metabolitai išsiskiria į motinos pieną. Esami farmakokinetiniai/toksikologinių tyrimų su gyvūnais duomenys rodo, kad indakaterolis/metabolitai išsiskiria į gyvūnų pieną (žr. 5.3 skyrių). Pavojaus žindomiems kūdikiams negalima atmesti. Atsižvelgiant į žindymo naudą kūdikiui ir gydymo naudą motinai, reikia nuspręsti, ar nutraukti žindymą, ar nutraukti/susilaikyti nuo gydymo Onbrez Breezhaler.
Vaisingumas
Nustatytas sumažėjęs vaikingų žiurkių skaičius. Nepaisant to manoma, kad maksimaliomis rekomenduojamomis dozėmis inhaliuojamo indakaterolio poveikis žmogaus vaisingumui bei apvaisinimui mažai tikėtinas (žr. 5.3 skyrių).

4.7
Poveikis gebėjimui vairuoti ir valdyti mechanizmus
Onbrez Breezhaler gebėjimo vairuoti ir valdyti mechanizmus neveikia arba veikia nereikšmingai.
4.8
Nepageidaujamas poveikis
Saugumo savybių apibendrinimas

Dažniausios rekomenduojamas dozes vartojant pasireiškusios nepageidaujamos reakcijos buvo nazofaringitas (14,3%), viršutinių kvėpavimo takų infekcija (14,2%), kosulys (8,2%), galvos skausmas (3,7%) ir raumenų spazmai (3,5%). Absoliuti šių reakcijų dauguma buvo lengvos ar vidutinio sunkumo ir tęsiant gydymą suretėdavo.

Vartojant rekomenduojamas dozes pasireiškiančios nepageidaujamos reakcijos į Onbrez Breezhaler LOPL sergantiems ligoniams rodo kliniškai nereikšmingą sisteminį beta2 adrenerginių receptorių stimuliuojamąjį poveikį. Širdies susitraukimų dažnumas pakito vidutiniškai mažiau kaip vienu susitraukimu per minutę, tachikardija pasireiškė nedažnai, jos dažnis buvo panašus, kaip ir vartojant placebo. Reikšmingo QTcF pailgėjimo, palyginti su placebo poveikiu, nenustatyta. Reikšmingo QTcF intervalo pailgėjimo (>450 ms vyrams ir >470 ms moterims) bei pranešimų apie hipokalemiją dažnumas buvo panašus į būnantį vartojant placebo. Vartojant Onbrez Breezhaler ir placebo, vidutinis didžiausias gliukozės koncentracijos kraujyje pokytis buvo minimalus.

Nepageidaujamų reakcijų apibendrinimas lentelės pavidalu

Onbrez Breezhaler III fazės klinikiniuose tyrimuose dalyvavo pacientai, kuriems buvo nustatyta klinikinė vidutinio sunkumo bei sunkios LOPL diagnozė. 4 764 pacientai indakaterolio vartojo ne ilgiau kaip vienerius metus, dozė buvo ne daugiau kaip du kartus didesnė už didžiausią rekomenduojamą. 2 611 iš šių pacientų kartą per parą vartojo 150 mikrogramų dozę, 1 157 – 300 mikrogramų dozę. Maždaug 41% ligonių sirgo sunkia LOPL. Vidutinis pacientų amžius buvo 64 metai, 48% ligonių buvo 65 metų ar vyresni, dauguma pacientų (80%) buvo baltaodžiai.

1 lentelėje išvardytos nepageidaujamos reakcijos suskirstytos pagal MedDRA duomenų bazės organų sistemų klases LOPL saugumo duomenų bazėje. Kiekvienoje organų sistemų klasės grupėje nepageidaujamos reakcijos pateikiamos mažėjančio dažnumo tvarka. Sutrikimai suskirstyti taip (pagal CIOMS III): labai dažni ((1/10), dažni (nuo (1/100 iki <1/10), nedažni (nuo (1/1 000 iki <1/100), reti (nuo (1/10 000 iki <1/1 000), labai reti <1/10 000), dažnis nežinomas (negali būti įvertintas pagal turimus duomenis).

1 lentelė
Nepageidaujamos reakcijos

	Nepageidaujamos reakcijos
	Dažnio kategorija

	Infekcijos ir infestacijos

	Viršutinių kvėpavimo takų infekcija
	Dažni

	Nazofaringitas
	Dažni

	Sinusitas
	Dažni

	Imuninės sistemos sutrikimai

	Padidėjęs jautrumas1
	Nedažni

	Metabolizmo ir mitybos sutrikimai

	Cukrinis diabetas ir hiperglikemija
	Nedažni

	Nervų sistemos sutrikimai

	Galvos skausmas
	Dažni

	Svaigulys
	Dažni

	Parestezija
	Nedažni

	Širdies sutrikimai

	Išeminė širdies liga
	Nedažni

	Prieširdžių virpėjimas
	Nedažni

	Palpitacijos
	Nedažni

	Tachikardija
	Nedažni

	Kvėpavimo sistemos, krūtinės ląstos ir tarpuplaučio sutrikimai

	Kosulys
	Dažni

	Burnos ir ryklės skausmas, įskaitant gerklės dirginimą
	Dažni

	Rinorėja
	Dažni

	Paradoksinis bronchų spazmas
	Nedažni

	Odos ir poodinio audinio sutrikimai

	Niežulys/išbėrimas
	Nedažni

	Skeleto, raumenų ir jungiamojo audinio sutrikimai

	Raumenų spazmas
	Dažni

	Mialgija
	Nedažni

	Griaučių ir raumenų skausmas
	Nedažni

	Bendrieji sutrikimai ir vartojimo vietos pažeidimai

	Krūtinės skausmas
	Dažni

	Periferinė edema
	Dažni


1Po vaistinio preparato pateikimo į rinką gauta pranešimų apie su Onbrez Breezhaler vartojimu susijusias padidėjusio jautrumo reakcijas. Apie jas pranešta savanoriškai iš populiacijos, kurios nežinomas, todėl ne visada įmanoma patikimai apskaičiuoti dažnį arba nustatyti priežastinį ryšį su vaistinio preparato ekspozicija.
Kartą per parą vartojant 600 mikrogramų Onbrez Breezhaler dozę, jo saugumo savybės apskritai buvo panašios į būnančias vartojant rekomenduojamas dozes. Papildomai pastebėta nepageidaujama reakcija buvo tremoras (pasireiškė dažnai).
Tam tikrų nepageidaujamų reakcijų apibūdinimas
III fazės klinikinių tyrimų metu sveikatos priežiūros specialistai klinikinių apsilankymų metu nustatė, kad vidutiniškai 17‑20% pacientų per 15 sekundžių nuo įkvėpimo atsiranda sporadinis kosulys, paprastai trunkantis 5 sekundes (rūkantiems ligoniams maždaug 10 sekundžių). Toks poveikis dažniau atsirasdavo moterims nei vyrams bei rūkaliams nei neberūkantiems. Toks po inhaliavimo atsirandantis kosulys paprastai buvo gerai toleruojamas ir dėl to nė vienas rekomenduojamas dozes vartojęs pacientas iš tyrimo nepasitraukė (kosulys yra LOPL simptomas, kosulį kaip nepageidaujamą reiškinį, nurodė tik 8,2% pacientų). Duomenų apie su poinhaliaciniu kosuliu susijusį bronchų spazmą, ligos paūmėjimą, pasunkėjimą ar veiksmingumo sumažėjimą negauta.

4.9
Perdozavimas
LOPL sergantiems pacientams vienkartinė dozė, 10 kartų didesnė už didžiausią rekomenduojamą gydomąją dozę, vidutiniškai padažnino pulsą, padidino sistolinį kraujospūdį bei pailgino QTc intervalą.

Perdozavus indakaterolio, gali pasireikšti stipresnis tipinis beta2 adrenerginių receptorių stimuliuojamasis poveikis, t. y. tachikardija, tremoras, palpitacija, galvos skausmas, pykinimas, vėmimas, apsnūdimas, skilvelių aritmija, metabolinė acidozė, hipokalemija ir hiperglikemija.

Reikia skirti palaikomąjį ir simptominį gydymą. Sunkiu atveju pacientą būtina guldyti į ligoninę. Galima svarstyti gydymą kardioselektyvaus poveikio beta blokatoriais, tačiau tokiu atveju pacientą turi prižiūrėti gydytojas, be to, būtinas ypatingas atsargumas, nes beta adrenerginių receptorių blokatoriai gali sukelti bronchų spazmą.

5.
FARMAKOLOGINĖS savybės
5.1
Farmakodinaminės savybės
Farmakoterapinė grupė – ilgai veikiantis beta2 adrenerginių receptorių agonistas, ATC kodas – R03AC18
Veikimo mechanizmas
Farmakologinis beta2 adrenerginių receptorių agonistų poveikis yra bent jau iš dalies susijęs su intraceliulinės adenilo ciklazės, t. y. fermento, katalizuojančio adenozino trifosfato (ATF) virtimą cikliniu 3’, 5’-adenozino monofosfatu (cikliniu monofosfatu), stimuliavimu. Padidėja ciklinio AMF koncentracija, todėl atsipalaiduoja lygieji bronchų raumenys. In vitro tyrimų metu nustatyta, kad indakaterolio (ilgai veikiančio beta2 adrenerginių receptorių agonisto) agonistinis poveikis beta2 receptoriams yra daugiau kaip 24 kartus stipresnis už poveikį beta1 receptoriams ir 20 kartų už poveikį beta3 receptoriams.

Įkvėptas indakaterolis plaučiuose sukelia lokalų bronchus plečiantį poveikį. Indakaterolis yra dalinis žmogaus beta2 adrenerginių receptorių agonistas, pasižymintis nanomoliniu stiprumu. Tyrimų su žmogaus bronchų preparatu metu indakaterolis poveikį sukėlė greitai ir jis truko ilgai.

Nors bronchų lygiuosiuose raumenyse daugiausia yra beta2 adrenerginių receptorių, o žmogaus širdyje - beta1 adrenerginių receptorių, vis dėlto maždaug 10‑50% širdyje esančių adrenerginių receptorių yra beta2 adrenerginiai receptoriai. Tiksli širdyje esančių beta2 adrenerginių receptorių funkcija nežinoma, tačiau šių receptorių buvimas širdyje lemia, kad net labai selektyvaus poveikio beta2 adrenerginių receptorių agonistai gali sukelti poveikį širdžiai.

Farmakodinaminis poveikis

Kelių klinikinio farmakodinaminio poveikio bei veiksmingumo tyrimų metu kartą per parą vartojama Onbrez Breezhaler 150 mikrogramų bei 300 mikrogramų dozė sukėlė stabilų kliniškai reikšmingą plaučių funkcijos pagerėjimą (vertintas forsuoto iškvėpimo tūris per vieną sekundę, FEV1), poveikis truko daugiau kaip 24 valandas. Poveikis pasireiškė greitai (per 5 minutes po inhaliacijos, o FEV1 lyginant su pradiniu padidėjo 110‑160 ml) ir buvo panašus į 200 mikrogramų greitai veikiančio beta2 agonisto salbutamolio poveikį bei statistiškai reikšmingai greitesnis už salmeterolio ir flutikazono preparato (atitinkamai 50 mikrogramų ir 500 mikrogramų dozės) poveikį. Nusistovėjus pusiausvyrinei vaisto koncentracijai, vidutinis didžiausias FEV1 pagerėjimas, lyginant su pradiniu, buvo 250‑330 ml.

Bronchus plečiantis poveikis nuo vartojimo laiko (ryte ar vakare) nepriklausė.

Nustatyta, kad lyginant su placebo poveikiu, Onbrez Breezhaler mažina plaučių persipildymą oru ir dėl to didina įkvepiamo oro tūrį fizinio krūvio bei ramybės metu.

Poveikis elektrofiziologinėms širdies savybėms
2 savaites trukusio dvigubai koduoto tyrimo, kuriame dalyvavo vartojančių placebo bei aktyvi (vartojančių moksifloksacino) kontrolinės grupės (dalyvavo 404 sveiki savanoriai), metu didžiausias vidutinis (90% pasikliautinieji intervalai) QTcF intervalo pailgėjimas (milisekundėmis), vartojant kartotines 150 mikrogramų, 300 mikrogramų ir 600 mikrogramų dozes, buvo 2,66 (0,55, 4,77) 2,98 (1,02, 4,93) ir 3,34 (0,86, 5,82). Tokie duomenys rodo, kad vartojant gydomąją dozę arba dozę, du kartus didesnę už didžiausią rekomenduojamą, su QT intervalo pailgėjimu susijusio aritmiją sukeliančio poveikio rizikos nėra. Duomenų apie koncentracijos ir delta QTc ryšį, vartojant tirtas dozes, negauta.

26 savaičių trukmės dvigubai koduoto placebu kontroliuoto III fazės tyrimo, kuriame dalyvavo 605 LOPL sergantys pacientai, metu kliniškai reikšmingo skirtumo vertinant aritmijas atsiradimą ligonių, vartojančių rekomenduojamas Onbrez Breezhaler dozes, placebą bei tiotropio, grupėse nebuvo (pacientai stebėti 24 valandas tyrimo pradžioje bei ne daugiau kaip 3 kartus 26 savaičių gydymo laikotarpiu).

Klinikinis veiksmingumas ir saugumas
Klinikinių tyrimų programos metu buvo atliktas vienas 12 savaičių trukmės, du šešių mėnesių trukmės (vienas, siekiant įvertinti saugumą bei toleravimą, buvo pratęstas iki vienerių metų) bei vienas vienerių metų trukmės atsitiktinių imčių kontroliuojamas tyrimas, kuriame dalyvavo pacientai, kuriems buvo nustatyta klinikinė LOPL diagnozė. Šių tyrimų metu vertinta plaučių funkcija bei sveikatos baigtys, pvz., dispnėja, paūmėjimas bei su sveikata susijusi gyvenimo kokybė.

Plaučių funkcija

Kartą per parą vartojama Onbrez Breezhaler 150 mikrogramų bei 300 mikrogramų dozė kliniškai reikšmingai pagerino plaučių funkciją. 12 savaitę pagrindinė vertinamoji baigtis (mažiausias FEV1 24 valandų laikotarpiu), vartojant 150 mikrogramų dozę, padidėjo 130‑180 ml (poveikis lygintas su placebo poveikiu, p<0,001) bei 60 ml (poveikis lygintas su du kartus per parą vartojama 50 mikrogramų salmeterolio doze, p<0,001). Vartojant 300 mikrogramų dozę, vertinamoji baigtis padidėjo 170‑180 ml (poveikis lygintas su placebo poveikiu, p<0,001) bei 100 ml (poveikis lygintas su du kartus per parą vartojama 12 mikrogramų formoterolio doze, p<0,001). Vartojant abi dozes, vertinamoji baigtis padidėjo 40‑50 ml daugiau, nei kartą per parą vartojant 18 mikrogramų tiotropio dozę (šis preparatas nebuvo koduotas) (kai vartota 150 mikrogramų dozė, p=0,004, kai vartota 300 mikrogramų dozė, p=0,01). Onbrez Breezhaler 24 valandas bronchus plečiantis poveikis buvo palaikomas nuo pat pirmos dozės suvartojimo visu vienerių metu gydymo laikotarpiu, duomenų apie veiksmingumo mažėjimą (tachifilaksiją) negauta.

Palankus poveikis simptomams

Nustatyta, kad vartojant abi dozes simptomai palengvėjo statistiškai reikšmingai, palyginus su placebo poveikiu (vertintas dusulys ir sveikatos būklė, naudojant atitinkamai Tarpinį dusulio indeksą (Transitional Dyspnoea Index, TDI) ir St. George kvėpavimo klausimyną (St. George’s Respiratory Questionnaire, SGRQ)). Atsakas į gydymą paprastai buvo didesnis, nei skiriant aktyvaus palyginamojo preparato (2 lentelė). Be to, Onbrez Breezhaler gydytiems pacientams reikšmingai rečiau prireikė skubios pagalbos preparatų, jiems buvo daugiau dienų, kai šių preparatų nereikėjo (poveikis lygintas su placebo poveikiu) bei reikšmingai padidėjo procentinė dalis dienų, kai neatsirasdavo dieninių simptomų.

Apibendrinta ilgesnio kaip 6 mėnesių trukmės gydymo veiksmingumo analizė rodo, kad LOPL paūmėjimų dažnis buvo statistiškai patikimai mažesnis nei vartojusiųjų placebo grupėje. Preparato (150 mikrogramų arba 300 mikrogramų dozę) ir placebo vartojusiųjų grupių palyginimo duomenys rodo, kad LOPL paūmėjimų dažnių santykis yra, atitinkamai, 0,68 (95% PI [0,47, 0,98]; p reikšmė lygi 0,036) ir 0,74 (95% PI [0,56, 0,96]; p reikšmė lygi 0,026).

Afrikiečių kilmės asmenų gydymo patirties yra nedaug.

2 lentelė
Simptomų palengvėjimas po 6 mėnesių gydymo

	Gydomoji
dozė (mikrogramais)
	Indakate-rolis
150

kartą per parą
	Indakate-rolis
300

kartą per parą
	Tiotropis

18

kartą per parą
	Salmete-rolis

50

du kartus per parą 
	Formote-rolis
12

du kartus per parą
	Placebas

	Procentinė dalis pacientų, kuriems atsirado MKRS, vertinant TDI†
	57 a
62 b

	71 b
59 c
	57 b

	54 a

	54 c
	45 a
47 b
41 c

	Procentinė dalis pacientų, kuriems atsirado MKRS, vertinant SGRQ†
	53 a
58 b

	53 b
55 c
	47 b

	49 a

	51 c
	38 a
46 b
40 c

	Įpurškimų bei dienų, kai reikėjo vartoti skubios pagalbos preparatų, sumažėjimas, lyginant su pradiniu rodmeniu
	1,3 a
1,5 b

	1,6 b

	1,0 b

	1,2 a

	n/t
	0,3 a
0,4 b


	Procentinė dienų, kuriomis nereikėjo vartoti skubios pagalbos preparatų, dalis
	60 a
57 b

	58 b

	46 b

	55 a

	n/t
	42 a
42 b



Tyrimo metu vartoti preparatai: a – 150 mikrogramų indakaterolio, salmeterolis ir placebas, b – 150 mikrogramų ir 300 mikrogramų indakaterolio, tiotropis ir placebas, c - 300 mikrogramų indakaterolio, formoterolis ir placebas

† MKRS = minimalus kliniškai reikšmingas skirtumas (TDI pokytis ≥1 balu, SGRQ pokytis ≥4 balais)

n/t = netirtas po šešių mėnesių

Vaikų populiacija
Europos vaistų agentūra atidėjo įpareigojimą pateikti Onbrez Breezhaler tyrimų su vienu ar daugiau vaikų, sergančių lėtine obstrukcine plaučių liga (LOPL), populiacijos pogrupiais duomenis (vartojimo vaikams informacija pateikiama 4.2 skyriuje).
5.2
Farmakokinetinės savybės
Indakaterolis yra R-konfigūracijos chiralinė molekulė.

Farmakokinetiniai duomenys gauti keleto tyrimų, kuriuose dalyvavo sveiki savanoriai ir LOPL sergantys pacientai, metu.

Absorbcija

Vidutinis laikas, per kurį po vienkartinės ar kartotinės dozės inhaliavimo atsiranda didžiausia indakaterolio koncentracija serume, yra maždaug 15 minučių. Didinant dozę (nuo 150 mikrogramų iki 600 mikrogramų), sisteminė indakaterolio ekspozicija didėja proporcingai. Vidutinis absoliutus inhaliuotos indakaterolio dozės biologinis prieinamumas yra nuo 43% iki 45%. Sisteminė ekspozicija atsiranda dėl absorbcijos virškinimo trakte bei plaučiuose; apie 75% sisteminės ekspozicijos buvo dėl absorbcijos iš plaučių ir 25% dėl absorbcijos iš virškinimo trakto.

Indakaterolio vartojant kartotinai kartą per parą, jo koncentracija serume didėja. Pusiausvyrinė koncentracija nusistovi per 12‑14 dienų. Vidutinis indakaterolio kaupimosi santykis, t. y. 14 ir 1 dienos AUC santykis, kai kas 24 valandas kartą per parą vartota 150‑600 mikrogramų dozė, buvo 2,9‑3,5.

Pasiskirstymas

Į veną infuzuoto indakaterolio pasiskirstymo tūris galutinės eliminacijos fazėje buvo 2557 litrai, tai rodo ekstensyvų pasiskirstymą. Jungimasis prie žmogaus serumo ir plazmos baltymų in vitro buvo atitinkamai 94,1‑95,3% ir 95,1‑96,2%.

Biotransformacija

Žmogaus APME (absorbcijos, pasiskirstymo, metabolizmo, ekskrecijos) tyrimo metu išgėrus radioaktyviais atomais pažymėto geriamojo indakaterolio, nepakitęs indakaterolis buvo pagrindinė serume randama medžiaga, sudaranti maždaug trečdalį su preparatu susijusio AUC per 24 valandas. Hidroksilintas darinys buvo metabolitas, kurio serume buvo daugiausia, kiek mažiau buvo fenolinio indakaterolio O-gliukuronidų ir hidroksilinto indakaterolio. Kiti nustatyti metabolitai yra hidroksilinto darinio diastereomeras indakaterolio N-gliukuronidas bei C- ir N-dealkilinti dariniai.

In vitro tyrimų metu nustatyta, kad UGT1A1 yra vienintelė UGT izoforma, metabolizuojanti fenolinio O-gliukuronido susidarymą iš indakaterolio. Oksidacijos metu susidarę metabolitai rasti terpėse su rekombinaciniu CYP1A1, CYP2D6 ir CYP3A4. Nustatyta, kad CYP3A4 yra svarbiausias izofermentas, sukeliantis indakaterolio hidroksilinimą. In vitro tyrimų metu nustatyta, kad indakaterolis yra mažo afiniteto P-gp ištekėjimo siurblio substratas.

Eliminacija

Klinikiniais tyrimais, kurių metu rinktas šlapimas, nustatyta, kad nepakitusiu pavidalu su šlapimu paprastai išsiskiria mažiau kaip 2% indakaterolio dozės. Vidutinis indakaterolio inkstų klirensas buvo 0,46‑1,20 litro/val. Indakaterolio serumo klirensas yra 23,3 litro/val., vadinasi, sisteminiam indakaterolio šalinimui inkstų klirensas yra mažai reikšmingas (jis sudaro maždaug 2‑5% sisteminio klirenso).

Žmogaus APME tyrimo metu daugiau išgerto indakaterolio išsiskyrė su išmatomis nei su šlapimu. Indakaterolis su išmatomis išsiskyrė daugiausia nepakitusios pirminės medžiagos pavidalu (54% dozės) ir kiek mažiau hidroksilinto indakaterolio metabolitų pavidalu (23% dozės). Visiška masės pusiausvyra pasiekta, kai su išskyromis išsiskyrė ≥90% dozės.

Indakaterolio koncentracijos serume mažėjimas yra daugiafazis. Vidutinis terminalinis pusinės eliminacijos laikas yra 45,5‑126 valandos. Efektyvusis pusinės eliminacijos laikas, apskaičiuotas pagal kartotinai vartojamo indakaterolio kaupimąsi, yra 40‑52 valandos, tai atitinka laiką, per kurį nusistovi pusiausvyrinė apykaita (maždaug 12‑14 dienų).

Ypatingos pacientų grupės

Populiacijos farmakokinetikos analizės metu nustatyta, kad amžius (tirti ne vyresni kaip 88 metų pacientai), lytis, kūno svoris (32‑168 kg) ar rasė kliniškai reikšmingo poveikio indakaterolio farmakokinetikai nedaro. Etniniuose šios populiacijos pogrupiuose skirtumų nenustatyta.

Pacientų, kuriems buvo lengvas ar vidutinio sunkumo kepenų funkcijos sutrikimas, organizme indakaterolio Cmax ar AUC reikšmingai nekito. Be to, ligonių, kuriems buvo lengvas ar vidutinio sunkumo kepenų funkcijos sutrikimas, bei sveikų žmonių kontrolinėse grupėse jungimasis prie baltymų nesiskyrė. Tyrimų su ligoniais, kuriems buvo sunkus kepenų funkcijos sutrikimas, neatlikta.

Su šlapimu išsiskiria labai nedidelė dalis preparato, todėl tyrimų su ligoniais, kurių inkstų funkcija sutrikusi, neatlikta.
5.3
Ikiklinikinių saugumo tyrimų duomenys
Šunims pasireiškęs poveikis širdies ir kraujagyslių sistemai, kurį sukelia beta2 agonistinis poveikis, buvo tachikardija, aritmija ir miokardo pažeidimas. Graužikams pasireiškė silpnas nosies ertmės bei gerklės dirginimas. Toks poveikis pastebėtas, tik kai ekspozicija buvo tokia, kuri laikoma pakankamai viršijančia būnančią žmogui.

Nors toksinio poveikio žiurkių vislumui tyrimo duomenimis indakaterolis bendrojo reprodukcinio žiurkių elgesio neveikė, kito tyrimo metu nustatytas sumažėjęs vaikingų F1 palikuonių skaičius, kai žiurkėms jų brendimo metu ar po brendimo buvo skiriama tokia indakaterolio dozė, kuri atitinka 14 kartų didesnę ekspoziciją nei Onbrez Breezhaler gydomiems žmonėms. Indakaterolis embriotoksinio ar teratogeninio poveikio žiurkėms ir triušiams nesukėlė.

Genotoksinio poveikio tyrimų metu galimo mutageninio ar klastogeninio poveikio nenustatyta. Kancerogeninis poveikis vertintas 2 metų trukmės tyrimu su žiurkėmis bei šešių mėnesių trukmės tyrimu su transgeninėmis pelėmis. Žiurkėms dažniau atsirado gerybinė kiaušidžių lejomioma ir židininė kiaušidžių hiperplazija, toks poveikis buvo panašus į nustatytą tyrimų su kitais beta2 adrenerginių receptorių agonistais metu. Tyrimų su pelėmis metu duomenų apie kancerogeninį poveikį negauta. Sisteminė ekspozicija (AUC) žiurkių ir pelių organizme, kai nepasireiškė nepageidaujamo poveikio, šių tyrimų metu buvo atitinkamai mažiausiai 7 ir 49 kartus didesnė už ekspoziciją 300 mikrogramų Onbrez Breezhaler dozę kartą per parą vartojančio žmogaus organizme.
6.
farmacinė informacija
6.1
Pagalbinių medžiagų sąrašas
Kapsulės turinys
Laktozės monohidratas

Kapsulės apvalkalas
Želatina

6.2
Nesuderinamumas
Duomenys nebūtini.

6.3
Tinkamumo laikas
2 metai.
6.4
Specialios laikymo sąlygos
Laikyti ne aukštesnėje kaip 30 (C temperatūroje.

Onbrez Breezhaler kapsules būtina laikyti lizdinėse plokštelėse, kad preparatas būtų apsaugotas nuo drėgmės. Jas išimti galima tik prieš pat vartojimą.

6.5
Talpyklės pobūdis ir jos turinys
Onbrez Breezhaler yra prietaisas vienai dozei inhaliuoti. Inhaliatoriaus korpusas ir dangtelis pagaminti iš akrilonitrilo butadieno stireno, o mygtukai – iš metilo metakrilato akrilonitrilo butadieno stireno. Adatos ir spyruoklės pagamintos iš nerūdijančio plieno.

PA/Alu/PVC - Alu lizdinėje plokštelėje yra 10 kietų kapsulių. Kiekvienoje pakuotėje yra iš plastiko pagamintas inhaliatorius.

Kartono dėžutė, kurioje yra 10 kapsulių (1 lizdinė plokštelė po 10 kapsulių) ir vienas Onbrez Breezhaler inhaliatorius.

Kartono dėžutė, kurioje yra 30 kapsulių (3 lizdinės plokštelės po 10 kapsulių) ir vienas Onbrez Breezhaler inhaliatorius.

Sudėtinė pakuotė, kurioje yra 2 pakuotės (kiekvienoje yra 30 kapsulių ir 1 inhaliatorius).

Sudėtinė pakuotė, kurioje yra 3 pakuotės (kiekvienoje yra 30 kapsulių ir 1 inhaliatorius).

Sudėtinė pakuotė, kurioje yra 30 pakuočių (kiekvienoje yra 10 kapsulių ir 1 inhaliatorius).

Gali būti tiekiamos ne visų dydžių pakuotės.

6.6
Specialūs reikalavimai atliekoms tvarkyti ir vaistiniam preparatui ruošti
Būtina naudoti kiekvienoje naujoje pakuotėje esantį Onbrez Breezhaler inhaliatorių. Kiekvieną inhaliatorių reikia išmesti po 30 dienų vartojimo.
Ruošimo ir vartojimo instrukcija

	Nuimkite dangtelį.

	Atidarykite inhaliatorių.

Tvirtai laikykite inhaliatoriaus korpusą ir kelkite kandiklį. Inhaliatorius atsidarys.

	Paruoškite kapsulę.

Prieš pat vartojimą sausomis rankomis iš lizdinės plokštelės išimkite vieną kapsulę.

	Įdėkite kapsulę.
Kapsulę įdėkite į kapsulės kamerą.

Niekada nedėkite kapsulės tiesiai į kandiklį.

	Uždarykite inhaliatorių.
Uždarykite inhaliatorių (turi pasigirsti klektelėjimas).

	Pradurkite kapsulę.
· Inhaliatorių laikykite statmenai kandikliu į viršų.

· Kapsulę pradurkite tuo pat metu stipriai spausdami abu šonuose esančius mygtukus. Tai darykite tik vieną kartą.
· Kai kapsulė bus pradurta, pasigirs klektelėjimas.

	Visiškai atleiskite šoninius mygtukus.

	Iškvėpkite.
Prieš kišdami kandiklį į burną, visiškai iškvėpkite.

Nepūskite į kandiklį.

	Įkvėpkite vaisto.
Kad vaisto giliai įkvėptumėte į kvėpavimo takus:

· inhaliatorių laikykite taip, kaip parodyta paveiksle. Šoniniai mygtukai turi būti nukreipti į kairę ir dešinę, jų nespauskite;

· kandiklį įkiškite į burną ir tvirtai apgaubkite lūpomis;

· greitai, bet tolygiai įkvėpkite kiek įmanoma giliau.



	[image: image11.png]



	Pastaba.
Jums įkvepiant per inhaliatorių, kapsulė kameroje sukasi, turite girdėti dūzgimą. Kai vaisto pateks į plaučius, pajusite saldumą.

Papildoma informacija

Kartais labai maži kapsulės gabaliukai gali prasiskverbti pro ekraną ir patekti į burną. Tokiu atveju liežuviu galite juos pajusti. Nuryti ar įkvėpti gabalėliai nežalingi. Rizika, kad kapsulė sutrupės, didėja, jeigu ji netyčia praduriama daugiau nei vieną kartą (žr. 6 punktą).

Jei nepasigirsta dūzgimo
Kapsulė gali būti prilipusi prie kapsulės kameros. Tokiu atveju:

· atidarykite inhaliatorių ir atsargiai išlaisvinkite kapsulę, tapšnodami inhaliatoriaus korpusą. Nespauskite šonuose esančių mygtukų;

· įkvėpkite vaisto, pakartodami 8 ir 9 punktuose nurodytus veiksmus.

	Sulaikykite kvėpavimą.
Įkvėpę vaisto:
· burnoje laikydami inhaliatorių, sulaikykite kvėpavimą mažiausiai 5‑10 sekundžių arba tiek, kiek jaučiatės patogiai;

· iškvėpkite;

· atidarykite inhaliatorių ir pažiūrėkite, ar kapsulėje neliko miltelių.

Jei kapsulėje liko miltelių:

· uždarykite inhaliatorių;

· pakartokite 8, 9, 10 ir 11 punktuose nurodytus veiksmus.

Dauguma žmonių geba ištuštinti kapsulę per vieną ar dvi inhaliacijas.

Papildoma informacija

Kai kurie žmonės kartais greitai po vaisto įkvėpimo pradeda kosėti. Jei taip atsitinka, nesijaudinkite. Jei kapsulė yra tuščia, vadinasi, suvartojote reikiamą vaisto kiekį.

	Suvartoję dozę:
· vėl atidarykite kandiklį, iš kapsulės kameros lengvai paliesdami išimkite tuščią kapsulę ir išmeskite ją į šiukšlių dėžę;

· uždarykite inhaliatorių ir uždėkite dangtelį.

Nelaikykite kapsulių Onbrez Breezhaler inhaliatoriuje.

	Kiekvieną dieną pažymėkite, kad suvartojote dozę.

Pakuotės viduje yra kasdienės dozės suvartojimo žymeklis. Pažymėkite šiandienos dėžutę, jei tai padės prisiminti, kada reikia vartoti kitą dozę.

1.
VAISTINIO PREPARATO PAVADINIMAS
Onbrez Breezhaler 300 mikrogramų įkvepiamieji milteliai (kietosios kapsulės)
2.
kokybinė ir kiekybinė sudėtis
Kiekvienoje kapsulėje yra indakaterolio maleato, atitinkančio 300 mikrogramų indakaterolio.

Pro Onbrez Breezhaler inhaliatoriaus kandiklį išeinanti indakaterolio dozė (indakaterolio maleato pavidalu) yra 240 mikrogramų.

Pagalbinės medžiagos:

Kiekvienoje kapsulėje yra 24,6 mg laktozės.

Visos pagalbinės medžiagos išvardytos 6.1 skyriuje.

3.
FARMACINĖ forma
Įkvepiamieji milteliai (kietoji kapsulė)
Skaidrios bespalvės kapsulės, kuriose yra baltų miltelių. Ant kapsulių virš mėlynos juostos yra įspaustas mėlynas ženklas „IDL 300“, o žemiau jos - mėlynas kompanijos prekės ženklas ([image: image15.png])



).

4.
klinikinĖ informacija
4.1
Terapinės indikacijos
Onbrez Breezhaler vartojama palaikomajam bronchus plečiančiam lėtine obstrukcine plaučių liga (LOPL) sergančių pacientų kvėpavimo takų obstrukcijos gydymui.

4.2
Dozavimas ir vartojimo metodas
Dozavimas
Rekomenduojama kartą per parą Onbrez Breezhaler inhaliatoriumi inhaliuojama dozė yra viena 150 mikrogramų kapsulė. Dozė gali būti didinama tik gydytojo nurodymu.

Nustatyta, kad kartą per parą Onbrez Breezhaler inhaliatoriumi inhaliuojama viena 300 mikrogramų kapsulė sukelia papildomą palankų klinikinį poveikį dusuliui (ypač sunkia LOPL sergantiems ligoniams). Didžiausia kartą per parą vartojama paros dozė yra 300 mikrogramų.

Onbrez Breezhaler būtina vartoti kasdien tokiu pat metu.

Jei dozė praleidžiama, kita dozė turi būti vartojama kitą dieną įprastu laiku.

Senyvi žmonės
Senstant didžiausia koncentracija plazmoje bei bendroji sisteminė ekspozicija didėja, tačiau senyviems pacientams dozės koreguoti nereikia.

Vaikų populiacija

Onbrez Breezhaler nėra skirtas vaikų populiacijai (vaikams jaunesniems kaip 18 metų).

Kepenų funkcijos sutrikimas

Jei yra lengvas ar vidutinio sunkumo kepenų funkcijos sutrikimas, dozės koreguoti nereikia. Duomenų apie Onbrez Breezhaler vartojimą pacientams, kuriems yra sunkus kepenų funkcijos sutrikimas, nėra.
Inkstų funkcijos sutrikimas

Pacientams, kurių inkstų funkcija sutrikusi, dozės koreguoti nereikia.
Vartojimo metodas
Tik įkvėpti.

Onbrez Breezhaler kapsulių galima vartoti tik naudojant Onbrez Breezhaler inhaliatorių (žr. 6.6 skyrių).

Onbrez Breezhaler kapsulių negalima nuryti.

4.3
Kontraindikacijos
Padidėjęs jautrumas veikliajai, laktozei arba bet kuriai 6.1 skyriuje nurodytai pagalbinei medžiagai.

4.4
Specialūs įspėjimai ir atsargumo priemonės
Astma
Onbrez Breezhaler negalima vartoti astmai gydyti, kadangi duomenų apie ilgalaikio astmos gydymo Onbrez Breezhaler baigtis nėra.

Padidėjusio jautrumo reakcijos

Gauta pranešimų apie po Onbrez Breezhaler vartojimo staiga pasireiškusias ūmines padidėjusio jautrumo reakcijas. Jeigu pasireiškia alerginių reakcijų požymių (ypač apsunkintas kvėpavimas ar rijimas, liežuvio, lūpų ir veido pabrinkimas, dilgėlinė, odos išbėrimas), reikia nedelsiant nutraukti Onbrez Breezhaler vartojimą ir pradėti kitokį gydymą.

Paradoksinis bronchų spazmas

Onbrez Breezhaler vartojimas, kaip ir bet koks inhaliuojamasis gydymas, gali sukelti paradoksinį bronchų spazmą, kuris gali būti pavojingas gyvybei. Jei pasireiškia paradoksinis bronchų spazmas, būtina nedelsiant nutraukti Onbrez Breezhaler vartojimą ir pradėti alternatyvų gydymą.

Ligos pasunkėjimas

Onbrez Breezhaler netinka ūminiam bronchų spazmo epizodui gydyti, t. y. skubiai pagalbai teikti. Jei gydymo Onbrez Breezhaler metu LOPL pasunkėja, būtina iš naujo įvertinti paciento būklę bei LOPL gydymą. Negalima skirti didesnės kaip maksimalios, t. y. 300 mikrogramų, Onbrez Breezhaler paros dozės.

Sisteminis poveikis

Nors rekomenduojamos Onbrez Breezhaler dozės kliniškai reikšmingo poveikio širdies ir kraujagyslių sistemai paprastai nesukelia, indakaterolio, kaip ir kitų beta2 adrenerginių receptorių agonistų, pacientams, sergantiems širdies ir kraujagyslių sistemos ligomis (vainikinių arterijų liga, ūmiu miokardo infarktu, širdies aritmija, hipertenzija), traukuliais pasireiškiančiomis ligomis, tireotoksikoze, bei ligoniams, kurių reakcija į beta2 adrenerginių receptorių agonistus būna neįprasta, būtina skirti atsargiai.

Poveikis širdies ir kraujagyslių sistemai
Indakaterolis, kaip ir kiti beta2 adrenerginių receptorių agonistai, kai kuriems pacientams gali sukelti kliniškai reikšmingą poveikį širdies ir kraujagyslių sistemai: gali didėti širdies susitraukimų dažnis, kraujospūdis ir (arba) atsirasti kitokių simptomų. Jei toks poveikis pasireiškia, gydymą šiuo vaistiniu preparatu reikia nutraukti. Be to, gauta duomenų, kad beta2 adrenerginių receptorių agonistai sukelia pokyčių elektrokardiogramoje (EKG), pvz., T bangos sumažėjimą bei ST segmento nusileidimą, tačiau klinikinė tokio poveikio reikšmė nežinoma.

Klinikinių tyrimu metu rekomenduojamomis gydomosiomis dozėmis vartojamas Onbrez Breezhaler poveikio QTc intervalo kliniškai reikšmingai neilgino (žr. 5.1 skyrių).

Hipokalemija

Beta2 adrenerginių receptorių agonistai kai kuriems pacientams gali sukelti reikšmingą hipokalemiją, kuri gali sukelti nepageidaujamą poveikį širdies ir kraujagyslių sistemai. Kalio koncentracija serume paprastai sumažėja laikinai, papildomai kalio preparatų vartoti nereikia. Sunkia LOPL sergantiems ligoniams hipokalemiją gali sustiprinti hipoksija ir kiti kartu vartojami vaistiniai preparatai (žr. 4.5 skyrių), todėl tokiems pacientams širdies ritmo sutrikimo atsiradimo rizika gali padidėti.

Hiperglikemija

Didelės beta2 adrenerginių receptorių agonistų dozės inhaliacija gali didinti gliukozės koncentraciją plazmoje. Cukriniu diabetu sergantį ligonį pradėjus gydyti Onbrez Breezhaler, būtina dažniau tirti gliukozės koncentraciją plazmoje.

Klinikinių tyrimų metu vartojant rekomenduojamas Onbrez Breezhaler dozes, kliniškai svarbus gliukozės koncentracijos kraujyje pokytis atsirado 1‑2% daugiau, nei vartojant placebo. Onbrez Breezhaler poveikis pacientams, sergantiems gerai nekontroliuojamu cukriniu diabetu, netirtas.

4.5
Sąveika su kitais vaistiniais preparatais ir kitokia sąveika
Simpatikomimetinį poveikį sukeliantys preparatai

Kartu vartojami kitokie simpatikomimetinį poveikį sukeliantys preparatai (vien jie ar kaip dalis kombinuotojo gydymo) gali stiprinti nepageidaujamą Onbrez Breezhaler poveikį.

Onbrez Breezhaler negalima vartoti kartu su kitais ilgai veikiančiais beta2 adrenerginių receptorių agonistais arba vaistiniais preparatais, kurių sudėtyje yra ilgai veikiančių beta2 adrenerginių receptorių agonistų.

Hipokalemiją sukeliantis gydymas

Kartu vartojami hipokalemiją sukeliantys preparatai (metilksantino dariniai, steroidai ir kalio organizme nesulaikantys diuretikai) gali stiprinti galimą hipokalemiją sukeliantį beta2 adrenerginių receptorių agonistų poveikį, todėl šių preparatų kartu reikia skirti atsargiai (žr. 4.4 skyrių).

Beta adrenerginių receptorių blokatoriai

Beta adrenerginių receptorių blokatoriai gali silpninti arba neutralizuoti beta2 adrenerginių receptorių agonistų poveikį. Dėl šios priežasties indakaterolio vartoti kartu su beta adrenerginių receptorių blokatoriais, įskaitant akių lašus, negalima, nebent yra papildomų priežasčių, dėl ko šių preparatų vartoti reikia. Jei toks gydymas būtinas, rekomenduojama skirti kardioselektyvaus poveikio beta adrenerginių receptorių blokatorių, tačiau ir jų būtina skirti atsargiai.

Metabolinė ir su pernešikliais susijusi sąveika

Svarbiausių indakaterolio klirensą lemiančių medžiagų CYP3A4 ir P-glikoproteino (P-gp) slopinimas didina sisteminę indakaterolio ekspoziciją iki dviejų kartų. Toks sąveikos sukeltas ekspozicijos padidėjimas nesukelia jokių su saugumu susijusių problemų (tai nustatyta tyrimų metu, kai ne ilgiau kaip vienerius metus vartotos Onbrez Breezhaler dozės, rekomenduojamas gydomąsias dozes viršijančios iki dviejų kartų).

Duomenų apie indakaterolio ir kitų kartu vartojamų vaistinių preparatų sąveiką negauta. In vitro tyrimų metu nustatyta, kad jeigu sisteminė ekspozicija yra tokia, kokia būna preparato vartojant klinikinėje praktikoje, indakaterolio metabolinę sąveiką galintis sukelti poveikis būna nereikšmingas.

4.6
Vaisingumas, nėštumo ir žindymo laikotarpis
Nėštumas
Duomenų apie indakaterolio vartojimą nėštumo metu nėra. Tyrimai su gyvūnais tiesioginio ar netiesioginio kenksmingo toksinio poveikio reprodukcijai, esant tinkamai klinikinei preparato ekspozicijai, neparodė (žr. 5.3 skyrių). Indakaterolis, kaip ir kiti beta2 adrenerginių receptorių agonistai, gali atpalaiduoti lygiuosius gimdos raumenis bei slopinti gimdymą. Onbrez Breezhaler gali būti vartojamas nėštumo metu tik tuomet, jei laukiama nauda viršija galimą riziką.

Žindymas

Nežinoma ar indakaterolis/metabolitai išsiskiria į motinos pieną. Esami farmakokinetiniai/toksikologinių tyrimų su gyvūnais duomenys rodo, kad indakaterolis/metabolitai išsiskiria į gyvūnų pieną (žr. 5.3 skyrių). Pavojaus žindomiems kūdikiams negalima atmesti. Atsižvelgiant į žindymo naudą kūdikiui ir gydymo naudą motinai, reikia nuspręsti, ar nutraukti žindymą, ar nutraukti/susilaikyti nuo gydymo Onbrez Breezhaler.

Vaisingumas
Nustatytas sumažėjęs vaikingų žiurkių skaičius. Nepaisant to manoma, kad maksimaliomis rekomenduojamomis dozėmis inhaliuojamo indakaterolio poveikis žmogaus vaisingumui bei apvaisinimui mažai tikėtinas (žr. 5.3 skyrių).

4.7
Poveikis gebėjimui vairuoti ir valdyti mechanizmus
Onbrez Breezhaler gebėjimo vairuoti ir valdyti mechanizmus neveikia arba veikia nereikšmingai.
4.8
Nepageidaujamas poveikis
Saugumo savybių apibendrinimas

Dažniausios rekomenduojamas dozes vartojant pasireiškusios nepageidaujamos reakcijos buvo nazofaringitas (14,3%), viršutinių kvėpavimo takų infekcija (14,2%), kosulys (8,2%), galvos skausmas (3,7%) ir raumenų spazmai (3,5%). Absoliuti šių reakcijų dauguma buvo lengvos ar vidutinio sunkumo ir tęsiant gydymą suretėdavo.

Vartojant rekomenduojamas dozes pasireiškiančios nepageidaujamos reakcijos į Onbrez Breezhaler LOPL sergantiems ligoniams rodo kliniškai nereikšmingą sisteminį beta2 adrenerginių receptorių stimuliuojamąjį poveikį. Širdies susitraukimų dažnumas pakito vidutiniškai mažiau kaip vienu susitraukimu per minutę, tachikardija pasireiškė nedažnai, jos dažnis buvo panašus, kaip ir vartojant placebo. Reikšmingo QTcF pailgėjimo, palyginti su placebo poveikiu, nenustatyta. Reikšmingo QTcF intervalo pailgėjimo (>450 ms vyrams ir >470 ms moterims) bei pranešimų apie hipokalemiją dažnumas buvo panašus į būnantį vartojant placebo. Vartojant Onbrez Breezhaler ir placebo, vidutinis didžiausias gliukozės koncentracijos kraujyje pokytis buvo minimalus.

Nepageidaujamų reakcijų apibendrinimas lentelės pavidalu

Onbrez Breezhaler III fazės klinikiniuose tyrimuose dalyvavo pacientai, kuriems buvo nustatyta klinikinė vidutinio sunkumo bei sunkios LOPL diagnozė. 4 764 pacientai indakaterolio vartojo ne ilgiau kaip vienerius metus, dozė buvo ne daugiau kaip du kartus didesnė už didžiausią rekomenduojamą. 2 611 iš šių pacientų kartą per parą vartojo 150 mikrogramų dozę, 1 157 - 300 mikrogramų dozę. Maždaug 41% ligonių sirgo sunkia LOPL. Vidutinis pacientų amžius buvo 64 metai, 48% ligonių buvo 65 metų ar vyresni, dauguma pacientų (80%) buvo baltaodžiai.

1 lentelėje išvardytos nepageidaujamos reakcijos suskirstytos pagal MedDRA duomenų bazės organų sistemų klases LOPL saugumo duomenų bazėje. Kiekvienoje organų sistemų klasės grupėje nepageidaujamos reakcijos pateikiamos mažėjančio dažnumo tvarka. Sutrikimai suskirstyti taip (pagal CIOMS III): labai dažni ((1/10), dažni (nuo (1/100 iki <1/10), nedažni (nuo (1/1 000 iki <1/100), reti (nuo (1/10 000 iki <1/1 000), labai reti <1/10 000), dažnis nežinomas (negali būti įvertintas pagal turimus duomenis).

1 lentelė

	Labai dažni

	Viršutinių kvėpavimo takų infekcija
	Labai dažni

	Sinusitas
	Dažni

	Niežulys/išbėrimas
	Dažni

	Krūtinės skausmas
	Dažni

	Periferinė edema
	Dažni


1Po vaistinio preparato pateikimo į rinką gauta pranešimų apie su Onbrez Breezhaler vartojimu susijusias padidėjusio jautrumo reakcijas. Apie jas pranešta savanoriškai iš populiacijos, kurios nežinomas, todėl ne visada įmanoma patikimai apskaičiuoti dažnį arba nustatyti priežastinį ryšį su vaistinio preparato ekspozicija.

Kartą per parą vartojant 600 mikrogramų Onbrez Breezhaler dozę, jo saugumo savybės apskritai buvo panašios į būnančias vartojant rekomenduojamas dozes. Papildomai pastebėta nepageidaujama reakcija buvo tremoras (pasireiškė dažnai).

Tam tikrų nepageidaujamų reakcijų apibūdinimas
III fazės klinikinių tyrimų metu sveikatos priežiūros specialistai klinikinių apsilankymų metu nustatė, kad vidutiniškai 17‑20% pacientų per 15 sekundžių nuo įkvėpimo atsiranda sporadinis kosulys, paprastai trunkantis 5 sekundes (rūkantiems ligoniams maždaug 10 sekundžių). Toks poveikis dažniau atsirasdavo moterims nei vyrams bei rūkaliams nei neberūkantiems. Toks po inhaliavimo atsirandantis kosulys paprastai buvo gerai toleruojamas ir dėl to nė vienas rekomenduojamas dozes vartojęs pacientas iš tyrimo nepasitraukė (kosulys yra LOPL simptomas, kosulį kaip nepageidaujamą reiškinį, nurodė tik 8,2% pacientų). Duomenų apie su poinhaliaciniu kosuliu susijusį bronchų spazmą, ligos paūmėjimą, pasunkėjimą ar veiksmingumo sumažėjimą negauta.

4.9
Perdozavimas
LOPL sergantiems pacientams vienkartinė dozė, 10 kartų didesnė už didžiausią rekomenduojamą gydomąją dozę, vidutiniškai padažnino pulsą, padidino sistolinį kraujospūdį bei pailgino QTc intervalą.

Perdozavus indakaterolio, gali pasireikšti stipresnis tipinis beta2 adrenerginių receptorių stimuliuojamasis poveikis, t. y. tachikardija, tremoras, palpitacija, galvos skausmas, pykinimas, vėmimas, apsnūdimas, skilvelių aritmija, metabolinė acidozė, hipokalemija ir hiperglikemija.

Reikia skirti palaikomąjį ir simptominį gydymą. Sunkiu atveju pacientą būtina guldyti į ligoninę. Galima svarstyti gydymą kardioselektyvaus poveikio beta blokatoriais, tačiau tokiu atveju pacientą turi prižiūrėti gydytojas, be to, būtinas ypatingas atsargumas, nes beta adrenerginių receptorių blokatoriai gali sukelti bronchų spazmą.

5.
FARMAKOLOGINĖS savybės
5.1
Farmakodinaminės savybės
Farmakoterapinė grupė – ilgai veikiantis beta2 adrenerginių receptorių agonistas, ATC kodas – R03AC18
Veikimo mechanizmas

Farmakologinis beta2 adrenerginių receptorių agonistų poveikis yra bent jau iš dalies susijęs su intraceliulinės adenilo ciklazės, t. y. fermento, katalizuojančio adenozino trifosfato (ATF) virtimą cikliniu 3’, 5’-adenozino monofosfatu (cikliniu monofosfatu), stimuliavimu. Padidėja ciklinio AMF koncentracija, todėl atsipalaiduoja lygieji bronchų raumenys. In vitro tyrimų metu nustatyta, kad indakaterolio (ilgai veikiančio beta2 adrenerginių receptorių agonisto) agonistinis poveikis beta2 receptoriams yra daugiau kaip 24 kartus stipresnis už poveikį beta1 receptoriams ir 20 kartų už poveikį beta3 receptoriams.

Įkvėptas indakaterolis plaučiuose sukelia lokalų bronchus plečiantį poveikį. Indakaterolis yra dalinis žmogaus beta2 adrenerginių receptorių agonistas, pasižymintis nanomoliniu stiprumu. Tyrimų su žmogaus bronchų preparatu metu indakaterolis poveikį sukėlė greitai ir jis truko ilgai.

Nors bronchų lygiuosiuose raumenyse daugiausia yra beta2 adrenerginių receptorių, o žmogaus širdyje - beta1 adrenerginių receptorių, vis dėlto maždaug 10‑50% širdyje esančių adrenerginių receptorių yra beta2 adrenerginiai receptoriai. Tiksli širdyje esančių beta2 adrenerginių receptorių funkcija nežinoma, tačiau šių receptorių buvimas širdyje lemia, kad net labai selektyvaus poveikio beta2 adrenerginių receptorių agonistai gali sukelti poveikį širdžiai.

Farmakodinaminis poveikis

Kelių klinikinio farmakodinaminio poveikio bei veiksmingumo tyrimų metu kartą per parą vartojama Onbrez Breezhaler 150 mikrogramų bei 300 mikrogramų dozė sukėlė stabilų kliniškai reikšmingą plaučių funkcijos pagerėjimą (vertintas forsuoto iškvėpimo tūris per vieną sekundę, FEV1), poveikis truko daugiau kaip 24 valandas. Poveikis pasireiškė greitai (per 5 minutes po inhaliacijos, o FEV1 lyginant su pradiniu padidėjo 110‑160 ml) ir buvo panašus į 200 mikrogramų greitai veikiančio beta2 agonisto salbutamolio poveikį bei statistiškai reikšmingai greitesnis už salmeterolio ir flutikazono preparato (atitinkamai 50 mikrogramų ir 500 mikrogramų dozės) poveikį. Nusistovėjus pusiausvyrinei vaisto koncentracijai, vidutinis didžiausias FEV1 pagerėjimas, lyginant su pradiniu, buvo 250‑330 ml.

Bronchus plečiantis poveikis nuo vartojimo laiko (ryte ar vakare) nepriklausė.

Nustatyta, kad lyginant su placebo poveikiu, Onbrez Breezhaler mažina plaučių persipildymą oru ir dėl to didina įkvepiamo oro tūrį fizinio krūvio bei ramybės metu.

Poveikis elektrofiziologinėms širdies savybėms
2 savaites trukusio dvigubai koduoto tyrimo, kuriame dalyvavo vartojančių placebo bei aktyvi (vartojančių moksifloksacino) kontrolinės grupės (dalyvavo 404 sveiki savanoriai), metu didžiausias vidutinis (90% pasikliautinieji intervalai) QTcF intervalo pailgėjimas (milisekundėmis), vartojant kartotines 150 mikrogramų, 300 mikrogramų ir 600 mikrogramų dozes, buvo 2,66 (0,55, 4,77) 2,98 (1,02, 4,93) ir 3,34 (0,86, 5,82). Tokie duomenys rodo, kad vartojant gydomąją dozę arba dozę, du kartus didesnę už didžiausią rekomenduojamą, su QT intervalo pailgėjimu susijusio aritmiją sukeliančio poveikio rizikos nėra. Duomenų apie koncentracijos ir delta QTc ryšį, vartojant tirtas dozes, negauta.

26 savaičių trukmės dvigubai koduoto placebu kontroliuoto III fazės tyrimo, kuriame dalyvavo 605 LOPL sergantys pacientai, metu kliniškai reikšmingo skirtumo vertinant aritmijas atsiradimą ligonių, vartojančių rekomenduojamas Onbrez Breezhaler dozes, placebą bei tiotropio, grupėse nebuvo (pacientai stebėti 24 valandas tyrimo pradžioje bei ne daugiau kaip 3 kartus 26 savaičių gydymo laikotarpiu).

Klinikinis veiksmingumas ir saugumas
Klinikinių tyrimų programos metu buvo atliktas vienas 12 savaičių trukmės, du šešių mėnesių trukmės (vienas, siekiant įvertinti saugumą bei toleravimą, buvo pratęstas iki vienerių metų) bei vienas vienerių metų trukmės atsitiktinių imčių kontroliuojamas tyrimas, kuriame dalyvavo pacientai, kuriems buvo nustatyta klinikinė LOPL diagnozė. Šių tyrimų metu vertinta plaučių funkcija bei sveikatos baigtys, pvz., dispnėja, paūmėjimas bei su sveikata susijusi gyvenimo kokybė.

Plaučių funkcija

Kartą per parą vartojama Onbrez Breezhaler 150 mikrogramų bei 300 mikrogramų dozė kliniškai reikšmingai pagerino plaučių funkciją. 12 savaitę pagrindinė vertinamoji baigtis (mažiausias FEV1 24 valandų laikotarpiu), vartojant 150 mikrogramų dozę, padidėjo 130‑180 ml (poveikis lygintas su placebo poveikiu, p<0,001) bei 60 ml (poveikis lygintas su du kartus per parą vartojama 50 mikrogramų salmeterolio doze, p<0,001). Vartojant 300 mikrogramų dozę, vertinamoji baigtis padidėjo 170‑180 ml (poveikis lygintas su placebo poveikiu, p<0,001) bei 100 ml (poveikis lygintas su du kartus per parą vartojama 12 mikrogramų formoterolio doze, p<0,001). Vartojant abi dozes, vertinamoji baigtis padidėjo 40‑50 ml daugiau, nei kartą per parą vartojant 18 mikrogramų tiotropio dozę (šis preparatas nebuvo koduotas) (kai vartota 150 mikrogramų dozė, p=0,004, kai vartota 300 mikrogramų dozė, p=0,01). Onbrez Breezhaler 24 valandas bronchus plečiantis poveikis buvo palaikomas nuo pat pirmos dozės suvartojimo visu vienerių metu gydymo laikotarpiu, duomenų apie veiksmingumo mažėjimą (tachifilaksiją) negauta.

Palankus poveikis simptomams

Nustatyta, kad vartojant abi dozes simptomai palengvėjo statistiškai reikšmingai, palyginus su placebo poveikiu (vertintas dusulys ir sveikatos būklė, naudojant atitinkamai Tarpinį dusulio indeksą (Transitional Dyspnoea Index, TDI) ir St. George kvėpavimo klausimyną (St. George’s Respiratory Questionnaire, SGRQ)). Atsakas į gydymą paprastai buvo didesnis, nei skiriant aktyvaus palyginamojo preparato (2 lentelė). Be to, Onbrez Breezhaler gydytiems pacientams reikšmingai rečiau prireikė skubios pagalbos preparatų, jiems buvo daugiau dienų, kai šių preparatų nereikėjo (poveikis lygintas su placebo poveikiu) bei reikšmingai padidėjo procentinė dalis dienų, kai neatsirasdavo dieninių simptomų.

Apibendrinta ilgesnio kaip 6 mėnesių trukmės gydymo veiksmingumo analizė rodo, kad LOPL paūmėjimų dažnis buvo statistiškai patikimai mažesnis nei vartojusiųjų placebo grupėje. Preparato (150 mikrogramų arba 300 mikrogramų dozę) ir placebo vartojusiųjų grupių palyginimo duomenys rodo, kad LOPL paūmėjimų dažnių santykis yra, atitinkamai, 0,68 (95% PI [0,47, 0,98]; p reikšmė lygi 0,036) ir 0,74 (95% PI [0,56, 0,96]; p reikšmė lygi 0,026).

Afrikiečių kilmės asmenų gydymo patirties yra nedaug.

2 lentelė
Simptomų palengvėjimas po 6 mėnesių gydymo

	Gydomoji

dozė (mikrogramais)
	Indakate-rolis

150

kartą per parą
	Indakate-rolis

300

kartą per parą
	Tiotropis

18

kartą per parą
	Salmete-rolis

50

du kartus per parą 
	Formote-rolis

12

du kartus per parą
	Placebas

	Procentinė dalis pacientų, kuriems atsirado MKRS, vertinant TDI†
	57 a
62 b

	71 b
59 c
	57 b

	54 a

	54 c
	45 a
47 b
41 c

	Procentinė dalis pacientų, kuriems atsirado MKRS, vertinant SGRQ†
	53 a
58 b

	53 b
55 c
	47 b

	49 a

	51 c
	38 a
46 b
40 c

	Įpurškimų bei dienų, kai reikėjo vartoti skubios pagalbos preparatų, sumažėjimas, lyginant su pradiniu rodmeniu
	1,3 a
1,5 b

	1,6 b

	1,0 b

	1,2 a

	n/t
	0,3 a
0,4 b


	Procentinė dienų, kuriomis nereikėjo vartoti skubios pagalbos preparatų, dalis
	60 a
57 b

	58 b

	46 b

	55 a

	n/t
	42 a
42 b



Tyrimo metu vartoti preparatai: a – 150 mikrogramų indakaterolio, salmeterolis ir placebas, b – 150 mikrogramų ir 300 mikrogramų indakaterolio, tiotropis ir placebas, c - 300 mikrogramų indakaterolio, formoterolis ir placebas

† MKRS = minimalus kliniškai reikšmingas skirtumas (TDI pokytis ≥1 balu, SGRQ pokytis ≥4 balais)

n/t = netirtas po šešių mėnesių

Vaikų populiacija

Europos vaistų agentūra atidėjo įpareigojimą pateikti Onbrez Breezhaler tyrimų su vienu ar daugiau vaikų, sergančių lėtine obstrukcine plaučių liga (LOPL), populiacijos pogrupiais duomenis (vartojimo vaikams informacija pateikiama 4.2 skyriuje).

5.2
Farmakokinetinės savybės
Indakaterolis yra R-konfigūracijos chiralinė molekulė.

Farmakokinetiniai duomenys gauti keleto tyrimų, kuriuose dalyvavo sveiki savanoriai ir LOPL sergantys pacientai, metu.

Absorbcija

Vidutinis laikas, per kurį po vienkartinės ar kartotinės dozės inhaliavimo atsiranda didžiausia indakaterolio koncentracija serume, yra maždaug 15 minučių. Didinant dozę (nuo 150 mikrogramų iki 600 mikrogramų), sisteminė indakaterolio ekspozicija didėja proporcingai. Vidutinis absoliutus inhaliuotos indakaterolio dozės biologinis prieinamumas yra nuo 43% iki 45%. Sisteminė ekspozicija atsiranda dėl absorbcijos virškinimo trakte bei plaučiuose; apie 75% sisteminės ekspozicijos buvo dėl absorbcijos iš plaučių ir 25% dėl absorbcijos iš virškinimo trakto.

Indakaterolio vartojant kartotinai kartą per parą, jo koncentracija serume didėja. Pusiausvyrinė koncentracija nusistovi per 12‑14 dienų. Vidutinis indakaterolio kaupimosi santykis, t. y. 14 ir 1 dienos AUC santykis, kai kas 24 valandas kartą per parą vartota 150‑600 mikrogramų dozė, buvo 2,9‑3,5.

Pasiskirstymas

Į veną infuzuoto indakaterolio pasiskirstymo tūris galutinės eliminacijos fazėje buvo 2557 litrai, tai rodo ekstensyvų pasiskirstymą. Jungimasis prie žmogaus serumo ir plazmos baltymų in vitro buvo atitinkamai 94,1‑95,3% ir 95,1‑96,2%.

Biotransformacija

Žmogaus APME (absorbcijos, pasiskirstymo, metabolizmo, ekskrecijos) tyrimo metu išgėrus radioaktyviais atomais pažymėto geriamojo indakaterolio, nepakitęs indakaterolis buvo pagrindinė serume randama medžiaga, sudaranti maždaug trečdalį su preparatu susijusio AUC per 24 valandas. Hidroksilintas darinys buvo metabolitas, kurio serume buvo daugiausia, kiek mažiau buvo fenolinio indakaterolio O-gliukuronidų ir hidroksilinto indakaterolio. Kiti nustatyti metabolitai yra hidroksilinto darinio diastereomeras indakaterolio N-gliukuronidas bei C- ir N-dealkilinti dariniai.

In vitro tyrimų metu nustatyta, kad UGT1A1 yra vienintelė UGT izoforma, metabolizuojanti fenolinio O-gliukuronido susidarymą iš indakaterolio. Oksidacijos metu susidarę metabolitai rasti terpėse su rekombinaciniu CYP1A1, CYP2D6 ir CYP3A4. Nustatyta, kad CYP3A4 yra svarbiausias izofermentas, sukeliantis indakaterolio hidroksilinimą. In vitro tyrimų metu nustatyta, kad indakaterolis yra mažo afiniteto P-gp ištekėjimo siurblio substratas.

Eliminacija

Klinikiniais tyrimais, kurių metu rinktas šlapimas, nustatyta, kad nepakitusiu pavidalu su šlapimu paprastai išsiskiria mažiau kaip 2% indakaterolio dozės. Vidutinis indakaterolio inkstų klirensas buvo 0,46‑1,20 litro/val. Indakaterolio serumo klirensas yra 23,3 litro/val., vadinasi, sisteminiam indakaterolio šalinimui inkstų klirensas yra mažai reikšmingas (jis sudaro maždaug 2‑5% sisteminio klirenso).

Žmogaus APME tyrimo metu daugiau išgerto indakaterolio išsiskyrė su išmatomis nei su šlapimu. Indakaterolis su išmatomis išsiskyrė daugiausia nepakitusios pirminės medžiagos pavidalu (54% dozės) ir kiek mažiau hidroksilinto indakaterolio metabolitų pavidalu (23% dozės). Visiška masės pusiausvyra pasiekta, kai su išskyromis išsiskyrė ≥90% dozės.

Indakaterolio koncentracijos serume mažėjimas yra daugiafazis. Vidutinis terminalinis pusinės eliminacijos laikas yra 45,5‑126 valandos. Efektyvusis pusinės eliminacijos laikas, apskaičiuotas pagal kartotinai vartojamo indakaterolio kaupimąsi, yra 40‑52 valandos, tai atitinka laiką, per kurį nusistovi pusiausvyrinė apykaita (maždaug 12‑14 dienų).

Ypatingos pacientų grupės

Populiacijos farmakokinetikos analizės metu nustatyta, kad amžius (tirti ne vyresni kaip 88 metų pacientai), lytis, kūno svoris (32‑168 kg) ar rasė kliniškai reikšmingo poveikio indakaterolio farmakokinetikai nedaro. Etniniuose šios populiacijos pogrupiuose skirtumų nenustatyta.

Pacientų, kuriems buvo lengvas ar vidutinio sunkumo kepenų funkcijos sutrikimas, organizme indakaterolio Cmax ar AUC reikšmingai nekito. Be to, ligonių, kuriems buvo lengvas ar vidutinio sunkumo kepenų funkcijos sutrikimas, bei sveikų žmonių kontrolinėse grupėse jungimasis prie baltymų nesiskyrė. Tyrimų su ligoniais, kuriems buvo sunkus kepenų funkcijos sutrikimas, neatlikta.

Su šlapimu išsiskiria labai nedidelė dalis preparato, todėl tyrimų su ligoniais, kurių inkstų funkcija sutrikusi, neatlikta.
5.3
Ikiklinikinių saugumo tyrimų duomenys
Šunims pasireiškęs poveikis širdies ir kraujagyslių sistemai, kurį sukelia beta2 agonistinis poveikis, buvo tachikardija, aritmija ir miokardo pažeidimas. Graužikams pasireiškė silpnas nosies ertmės bei gerklės dirginimas. Toks poveikis pastebėtas, tik kai ekspozicija buvo tokia, kuri laikoma pakankamai viršijančia būnančią žmogui.

Nors toksinio poveikio žiurkių vislumui tyrimo duomenimis indakaterolis bendrojo reprodukcinio žiurkių elgesio neveikė, kito tyrimo metu nustatytas sumažėjęs vaikingų F1 palikuonių skaičius, kai žiurkėms jų brendimo metu ar po brendimo buvo skiriama tokia indakaterolio dozė, kuri atitinka 14 kartų didesnę ekspoziciją nei Onbrez Breezhaler gydomiems žmonėms. Indakaterolis embriotoksinio ar teratogeninio poveikio žiurkėms ir triušiams nesukėlė.

Genotoksinio poveikio tyrimų metu galimo mutageninio ar klastogeninio poveikio nenustatyta. Kancerogeninis poveikis vertintas 2 metų trukmės tyrimu su žiurkėmis bei šešių mėnesių trukmės tyrimu su transgeninėmis pelėmis. Žiurkėms dažniau atsirado gerybinė kiaušidžių lejomioma ir židininė kiaušidžių hiperplazija, toks poveikis buvo panašus į nustatytą tyrimų su kitais beta2 adrenerginių receptorių agonistais metu. Tyrimų su pelėmis metu duomenų apie kancerogeninį poveikį negauta. Sisteminė ekspozicija (AUC) žiurkių ir pelių organizme, kai nepasireiškė nepageidaujamo poveikio, šių tyrimų metu buvo atitinkamai mažiausiai 7 ir 49 kartus didesnė už ekspoziciją 300 mikrogramų Onbrez Breezhaler dozę kartą per parą vartojančio žmogaus organizme.
6.
farmacinė informacija
6.1
Pagalbinių medžiagų sąrašas
Kapsulės turinys

Laktozės monohidratas

Kapsulės apvalkalas

Želatina

6.2
Nesuderinamumas
Duomenys nebūtini.

6.3
Tinkamumo laikas
2 metai.

6.4
Specialios laikymo sąlygos
Laikyti ne aukštesnėje kaip 30 (C temperatūroje.

Onbrez Breezhaler kapsules būtina laikyti lizdinėse plokštelėse, kad preparatas būtų apsaugotas nuo drėgmės. Jas išimti galima tik prieš pat vartojimą.

6.5
Talpyklės pobūdis ir jos turinys
Onbrez Breezhaler yra prietaisas vienai dozei inhaliuoti. Inhaliatoriaus korpusas ir dangtelis pagaminti iš akrilonitrilo butadieno stireno, o mygtukai – iš metilo metakrilato akrilonitrilo butadieno stireno. Adatos ir spyruoklės pagamintos iš nerūdijančio plieno.

PA/Alu/PVC - Alu lizdinėje plokštelėje yra 10 kietų kapsulių. Kiekvienoje pakuotėje yra iš plastiko pagamintas inhaliatorius.

Kartono dėžutė, kurioje yra 10 kapsulių (1 lizdinė plokštelė po 10 kapsulių) ir vienas Onbrez Breezhaler inhaliatorius.

Kartono dėžutė, kurioje yra 30 kapsulių (3 lizdinės plokštelės po 10 kapsulių) ir vienas Onbrez Breezhaler inhaliatorius.

Sudėtinė pakuotė, kurioje yra 2 pakuotės (kiekvienoje yra 30 kapsulių ir 1 inhaliatorius).

Sudėtinė pakuotė, kurioje yra 3 pakuotės (kiekvienoje yra 30 kapsulių ir 1 inhaliatorius).

Sudėtinė pakuotė, kurioje yra 30 pakuočių (kiekvienoje yra 10 kapsulių ir 1 inhaliatorius).

Gali būti tiekiamos ne visų dydžių pakuotės.

6.6
Specialūs reikalavimai atliekoms tvarkyti ir vaistiniam preparatui ruošti
Būtina naudoti kiekvienoje naujoje pakuotėje esantį Onbrez Breezhaler inhaliatorių. Kiekvieną inhaliatorių reikia išmesti po 30 dienų vartojimo.

Ruošimo ir vartojimo instrukcija

	Nuimkite dangtelį.

	Atidarykite inhaliatorių.

Tvirtai laikykite inhaliatoriaus korpusą ir kelkite kandiklį. Inhaliatorius atsidarys.

	Paruoškite kapsulę.

Prieš pat vartojimą sausomis rankomis iš lizdinės plokštelės išimkite vieną kapsulę.

	Įdėkite kapsulę.
Kapsulę įdėkite į kapsulės kamerą.

Niekada nedėkite kapsulės tiesiai į kandiklį.

	Uždarykite inhaliatorių.
Uždarykite inhaliatorių (turi pasigirsti klektelėjimas).

	Pradurkite kapsulę.
· Inhaliatorių laikykite statmenai kandikliu į viršų.

· Kapsulę pradurkite tuo pat metu stipriai spausdami abu šonuose esančius mygtukus. Tai darykite tik vieną kartą.
· Kai kapsulė bus pradurta, pasigirs klektelėjimas.

	Visiškai atleiskite šoninius mygtukus.

	Iškvėpkite.
Prieš kišdami kandiklį į burną, visiškai iškvėpkite.

Nepūskite į kandiklį.

	Įkvėpkite vaisto.
Kad vaisto giliai įkvėptumėte į kvėpavimo takus:

· inhaliatorių laikykite taip, kaip parodyta paveiksle. Šoniniai mygtukai turi būti nukreipti į kairę ir dešinę, jų nespauskite;

· kandiklį įkiškite į burną ir tvirtai apgaubkite lūpomis;

· greitai, bet tolygiai įkvėpkite kiek įmanoma giliau.

	Pastaba.
Jums įkvepiant per inhaliatorių, kapsulė kameroje sukasi, turite girdėti dūzgimą. Kai vaisto pateks į plaučius, pajusite saldumą.

Papildoma informacija

Kartais labai maži kapsulės gabaliukai gali prasiskverbti pro ekraną ir patekti į burną. Tokiu atveju liežuviu galite juos pajusti. Nuryti ar įkvėpti gabalėliai nežalingi. Rizika, kad kapsulė sutrupės, didėja, jeigu ji netyčia praduriama daugiau nei vieną kartą (žr. 6 punktą).

Jei nepasigirsta dūzgimo
Kapsulė gali būti prilipusi prie kapsulės kameros. Tokiu atveju:

· atidarykite inhaliatorių ir atsargiai išlaisvinkite kapsulę, tapšnodami inhaliatoriaus korpusą. Nespauskite šonuose esančių mygtukų;

· įkvėpkite vaisto, pakartodami 8 ir 9 punktuose nurodytus veiksmus.

	Sulaikykite kvėpavimą.
Įkvėpę vaisto:
· burnoje laikydami inhaliatorių, sulaikykite kvėpavimą mažiausiai 5‑10 sekundžių arba tiek, kiek jaučiatės patogiai;

· iškvėpkite;

· atidarykite inhaliatorių ir pažiūrėkite, ar kapsulėje neliko miltelių.

Jei kapsulėje liko miltelių:

· uždarykite inhaliatorių;

· pakartokite 8, 9, 10 ir 11 punktuose nurodytus veiksmus.

Dauguma žmonių geba ištuštinti kapsulę per vieną ar dvi inhaliacijas.

Papildoma informacija

Kai kurie žmonės kartais greitai po vaisto įkvėpimo pradeda kosėti. Jei taip atsitinka, nesijaudinkite. Jei kapsulė yra tuščia, vadinasi, suvartojote reikiamą vaisto kiekį.

	Suvartoję dozę:
· vėl atidarykite kandiklį, iš kapsulės kameros lengvai paliesdami išimkite tuščią kapsulę ir išmeskite ją į šiukšlių dėžę;

· uždarykite inhaliatorių ir uždėkite dangtelį.

Nelaikykite kapsulių Onbrez Breezhaler inhaliatoriuje.

	Kiekvieną dieną pažymėkite, kad suvartojote dozę.

Pakuotės viduje yra kasdienės dozės suvartojimo žymeklis. Pažymėkite šiandienos dėžutę, jei tai padės prisiminti, kada reikia vartoti kitą dozę.

A.
GAMINTOJAS, ATSAKINGAS UŽ SERIJŲ IŠLEIDIMĄ
Gamintojo, atsakingo už serijų išleidimą, pavadinimas ir adresas
Novartis Pharma GmbH

B.
TIEKIMO IR VARTOJIMO SĄLYGOS AR APRIBOJIMAI
Receptinis vaistinis preparatas.

C.
KITOS SĄLYGOS IR REIKALAVIMAI RINKODAROS TEISĖS TURĖTOJUI

Farmakologinio budrumo sistema
Rinkodaros teisės turėtojas turi užtikrinti rinkodaros teisės bylos 1.8.1 modulyje aprašytos farmakologinio budrumo sistemos buvimą ir funkcionavimą, prieš šį vaistinį preparatą pateikdamas į rinką ir jam esant rinkoje.

Rizikos valdymo planas

Rinkodaros teisės turėtojas įsipareigoja ir vykdyti farmakologinio budrumo veiklą, išsamiai aprašytą farmakologinio budrumo plane pateiktame rinkodaros teisės bylos 1.8.2 modulyje ir Žmonėms skirtų vaistinių preparatų komiteto (CHMP) suderintuose jo atnaujinimuose.

Remiantis CHMP žmonėms skirtų vaistinių preparatų rizikos valdymo sistemų rekomendacijomis, atnaujintas rizikos valdymo planas turi būti pateiktas kartu su kitu periodiškai atnaujinamu saugumo protokolu (PSUR).

Be to, atnaujintas rizikos valdymo planas turi būti pateiktas:

· gavus naujos informacijos, kuri gali įtakoti esamą saugumo specifikaciją, farmakologinio budrumo planą arba rizikos mažinimo veiklą;

· per 60 dienų po to, kai pasiekiamas svarbus farmakologinio budrumo arba rizikos mažinimo etapas;

· pareikalavus Europos vaistų agentūrai.

· SĄLYGOS AR APRIBOJIMAI SAUGIAM IR VEIKSMINGAM VAISTINIO PREPARATO VARTOJIMUI UŽTIKRINTI
Rinkodaros teisės turėtojas (RTT) prieš tiekdamas preparatą turi užtikrinti, kad gydytojams, kurie galės išrašyti ir skirti Onbrez Breezhaler pacientams, bei vaistininkams būtų pateikta informacinė kortelė, kurioje turi būti toliau nurodyta informacija:
-
preparato indikacija – palaikomajam bronchus plečiančiam LOPL sergančių suaugusių pacientų kvėpavimo takų obstrukcijos gydymui;
-
Onbrez Breezhaler negalima vartoti astmai gydyti, kadangi duomenų apie ilgalaikio astmos gydymo Onbrez Breezhaler baigtis nėra;
-
rekomenduojama kartą per parą Onbrez Breezhaler inhaliatoriumi inhaliuojama dozė yra viena 150 mikrogramų kapsulė; dozė gali būti didinama tik gydytojo nurodymu.

Visoje teikiamoje informacijoje turi būti nuoroda į preparato charakteristikų santrauką dėl išsamių vaisto vartojimo duomenų.
 EQ 1
 EQ 30

